Vermiste vliegtuig: Noodvergadering belê‘n Noodvergadering is pas in Beijing byeengeroep vir die familielede van passasiers van die vermiste vliegtuig van Malaysia Airlines se vlug MH370. ŉ Vliegtuig van Australië wat na die vermiste vliegtuig op soek was, het Maandag glo vier voorwerpe in die soekgebied opgemerk. Die voorwerpe is sowat 2 500km suidwes van Perth waargeneem, berig Sky News. Intussen berig Sky News dat familielede op huurvlugte bespreek word om hulle na Australië te neem. “Ek wil dit beklemtoon dat ons nie weet of enige van hierdie voorwerpe van vlug MH370 is nie, dit kan net opdrifsels wees,” het Tony Abbot, Australië se eerste minister, vroeër aan die parlement gesê. “Ons gaan die voorwerpe identifiseer en hopelik is dit ‘n tree nader aan die oplossing van hierdie tragiese raaisel.” Die Australiese militêre skip, HMAS Success, is die enigste vaartuig tans in die soekgebied en is na die gebied gestuur. Vliegtuie van China wat aan die soektog deelneem het Maandagoggend twee voorwerpe in die soekgebied opgemerk. Meer as 40 vliegtuie en skepe van minstens 20 lande is op soek na die vliegtuig. Die Boeing 777, met 239 mense aan boord, het minder as ŉ uur nadat dit op 8 Maart opgestyg het, verdwyn sonder dat ŉ noodsein uitgestuur is. Lees ook: Vermiste vliegtuig: Frankryk verskaf ook satellietbeelde Vermiste vliegtuig: Nog satellietbeelde van drywende voorwerpe Nog geen teken van wrakstukke van vermiste vliegtuig Wrakstukke van vermiste vliegtuig moontlik gevind Maleisië sê vermiste vliegtuig is gekaap Maleisië ontken vermiste vliegtuig het aanhou vlieg Olieboor-werker sê hy het vermiste vliegtuig gesien Vermiste Boeing: Passasiers se selfone lui; vliegtuig steeds soek Vermiste Boeing: “Vreemde voorwerp” opgemerk Misterie om verdwene Maleisiese passasierstraler verdiep Vermiste Boeing dalk gekaap Vermiste vliegtuig het in see gestort; 239 vermis, bevestig Viëtnam Boeing met 239 passasiers vermis